Oficiālais Vēstnesis L 163 , 02/07/1996 Lpp. 0010 - 0011



Padomes Regula (EK) Nr. 1259/96 (1996. gada 25. jūnijs), ar kuru groza Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 1970. gada 21. aprīļa Regulu (EEK) Nr. 729/70 par kopējās lauksaimniecības politikas finansēšanu [1], un īpaši tās 3. panta 2. punktu, ņemot vērā Komisijas priekšlikumu, pēc apspriešanās ar Fonda (ELVGF) komiteju, tā kā attiecībā uz intervences pasākumiem, kam tirgus organizācijas noteikumos nav paredzēta vienības summa, pamatnoteikumi, kas piemērojami Kopienas finansējumam, ir noteikumi Padomes Regulā (EEK) Nr. 1883/78 [2], īpaši attiecībā uz metodi, pēc kuras nosaka finansējamās summas, finansējumu tādu izdevumu segšanai, kas rodas, piesaistot intervences iepirkumam vajadzīgos līdzekļus, no viena gada uz nākamo gadu pārgrāmatojamu krājumu vērtības noteikšanu un tādu izdevumu finansējumu, kas rodas no saimnieciskām darbībām sakarā ar uzglabāšanu; tā kā Regulas (EEK) Nr. 1883/78 5. pantā ir paredzēts tas, ka procentu izmaksas, kas dalībvalstīm radušās, piesaistot līdzekļus valsts intervences iepirkumam, Kopienai jāfinansē pēc vienotas procentu likmes; tā kā kādā dalībvalstī var izrādīties, ka lauksaimniecības produktu iepirkumu valsts intervencei var finansēt vienīgi ar tādu procentu likmi, kas ievērojami pārsniedz vienoto procentu likmi; tā kā tādiem gadījumiem būtu jāparedz korekcijas mehānisms, lai kompensētu daļu starpības starp īpaši augsto procentu likmi, ko samaksājusi attiecīgā dalībvalsts, un vienoto procentu likmi, nosakot, ka daļu starpības sedz attiecīgā dalībvalsts, lai veicinātu to, ka tiek meklēta lētākā finansēšanas metode; tā kā mehānisms, kas šajā nolūkā ieviests ar Padomes Regulas (EEK) Nr. 1571/93 [3] 5. pantu uz trijiem gadiem, darbojas apmierinoši, bet, tā kā minētā noteikuma termiņš ir beidzies 1995. finanšu gada beigās; tā kā finansēšanas izmaksu ievērojamās atšķirības, kas tika konstatētas 1993. gadā un kas bija iemesls minētā mehānisma ieviešanai, turpina pastāvēt; tā kā tāpēc būtu lietderīgi pagarināt minētā mehānisma piemērošanas periodu, IR PIEŅĒMUSI ŠO REGULU. 1. pants Regulas (EEK) Nr. 1883/78 5. panta trešo daļu aizstāj ar šo: "Atkāpjoties no pirmās daļas, ja procentu likme, ko samaksājusi dalībvalsts, vairāk nekā divkārt pārsniedz vienoto procentu likmi, tad Komisija attiecībā uz 1996. gadu šīs dalībvalsts procentu izmaksu finansēšanai var piemērot vienoto procentu likmi, kam pieskaitīta starpība starp divkāršu šo pēdējo minēto likmi un faktisko procentu likmi, ko samaksājusi dalībvalsts." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. To piemēro izdevumiem, kas rodas pēc 1995. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Luksemburgā, 1996. gada 25. jūnijā Padomes vārdā — priekšsēdētājs M. Pinto [1] OV L 94, 28.4.1970., 13. lpp. Regulā jaunākie grozījumi izdarīti ar Regulu (EK) Nr. 1287/95 (OV L 125, 8.6.1995., 1. lpp.). [2] OV L 216, 5.8.1978., 1. lpp. Regulā jaunākie grozījumi izdarīti ar Regulu (EEK) Nr. 1571/93 (OV L 154, 25.6.1993., 46. lpp.). [3] OV L 154, 25.6.1993., 46. lpp. --------------------------------------------------